གློག་བརྙན་ཐུང་གྲས་༼ཉི་མ་ལ་ཁར་བཞུད་དུས༽ཀྱི་འཁྲབ་གཞུང་གསར་རྩོམ་དང་འཁྲབ་ཁྲིད་པའི་འགན་ཁུར་ཏེ་ལེགས་འགྲུབ་བྱུང་བ་ལ་ཀན་སུའུ་ཞིང་ཆེན་གྱི་སློབ་ཆེན་སློབ་མའི་གློག་བརྙན་འཕྲིན་བརྩམས་ཆོས་གསར་རྩོམ་འགྲན་བསྡུར་ཁྲོད་བྱ་དགའ་ཨང་དང་པོ་ཐོབ།དེའི་རྗེས་སུ་༼རྒྱང་རིང་གི་དར་ལྕོག༽ཅེས་པ་ད་ལྟའི་བར་དུ་གསར་རྩོམ་རྒྱུན་འཁྱོངས་བྱས་ཤིང་།བར་སྐབས་དེ་དག་ལ་གློག་བརྙན་༼ཐར་ལོའི༽མཛེས་རྩལ་པ་དང་གློག་བརྙན་༼གཙང་ཆབ་ནང་གི་མཚོན་གྲི༽ཞེས་པའི་མཛེས་རྩལ་པ་གཞོན་པའི་འགན་ཁུར་ཞིང་།གློག་བརྙན་༼གཞུང་ལམ་༣༡༨༽ཅེས་པའི་ཁྲོད་ཀྱི་རྒྱན་གོས་ཇུས་འགོད་པ།ཚོད་ལྟའི་འགུལ་རིས་གློག་བརྙན་༼མི་རོ་རྩེ་སྒྲུང༽གི་འགུལ་རིས་ཇུས་འགོད་པ།བོད་ཀྱི་བྱིས་གླུ་༼གངས་ཅན་བྱིས་གླུའི༽འགུལ་རིས་ཇུས་འགོད་པ་སོགས་ཀྱི་འགན་ཁུར།